CELEX: 52006PC0748
Language: hu
Date: 2006-11-30
Title: Javaslat az Európai parlament és a Tanács irányelve az építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv hatályon kívül helyezéséről

Fontos jogi nyilatkozat

|

52006PC0748

Javaslat az Európai parlament és a Tanács irányelve az építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv hatályon kívül helyezéséről  /* COM/2006/0748 végleges - COD 2006/0249 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.11.2006COM(2006) 748 végleges2006/0249 (COD)JavaslatAZ EURÓPAI PARLAMENT ÉS A TANÁCS IRÁNYELVEaz építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv hatályon kívül helyezéséről(előterjesztő: a Bizottság)INDOKOLÁSA JAVASLAT HÁTTERE |110 | A javaslat indítékai és célkitűzései Ez a javaslat a közösségi vívmányok egyszerűsítésére törekszik egy elavult irányelv hatályon kívül helyezése révén. |120 | Általános háttér A Bizottság a közösségi vívmányok naprakésszé tételéről és egyszerűsítéséről szóló közleménye[1] elfogadását követően fokozta a közösségi vívmányok felülvizsgálását annak ellenőrzésére, hogy a jogi aktusok nem avultak-e el, és az egyszerűsítés érdekében hatályon kívül helyezhetők-e. Ebben az összefüggésben az egyik felülvizsgált aktus az építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv[2] volt. A 71/304/EGK irányelv, amelyet kizárólag az építési beruházásokra[3] kell alkalmazni, mindenekelőtt a tagállamokat kötelezi „az állam, a regionális vagy helyi hatóságok, illetve a közjog hatálya alá tartozó jogi személyek nevében az építési beruházásra irányuló közbeszerzési szerződések megkötése, odaítélése, teljesítése, illetve az azokban való részvétel jogát érintő korlátozások” eltörlésére. Ezek az eltörlések a – közvetlenül vagy ügynökségek, illetve fióktelepek révén – szolgáltatásnyújtóként működő gazdasági szereplők érdekeit szolgálják. Az irányelv felsorol párat az eltörlendő korlátozások közül: azok a záradékok, amelyek alvállalkozóik kiválasztása során megkülönböztetésre kötelezik az építési beruházásra irányuló közbeszerzési szerződéseket vagy a szolgáltatásnyújtásra, illetve építési beruházásra irányuló koncessziós szerződéseket odaítélőket[4], vagy például a megkülönböztető hatással bíró műszaki előírások. A tagállamokat kötelezi annak biztosítására is, hogy a külföldi vállalkozók az adott ország állampolgáraival megegyező feltételekkel jussanak hitelekhez, támogatásokhoz és szubvenciókhoz, és hogy a nem az adott állam állampolgárságával rendelkezők „korlátozásoktól mentesen és minden esetben az ország állampolgáraival azonos feltételek mellett férhessenek hozzá az állam által ellenőrzött és a számukra a szerződésük teljesítéséhez szükséges piaci kínálati lehetőségekhez”[5]. Két területre vonatkozik tehát az irányelv: egyrészt a közbeszerzési eljárásra, amelyet jelenleg a 2004/18/EK és a 2004/17/EK irányelv[6] szabályoz, másrészt az EK-Szerződés 43. és 49. cikkének közvetlen alkalmazásában általában a munkához való megkülönböztetésmentes hozzáférésre a pályázati eljárás lefolytatását megelőzően vagy azt követően. Az első területre vonatkozó szabályozást túlhaladta az 1971-es irányelvet követően elfogadott, a közbeszerzésre vonatkozó szabályozás, legutóbb a 2004/17/EK és a 2004/18/EK irányelv. A másik területet vonatkozásában helyénvaló megjegyezni, hogy a 71/304/EGK irányelv hatálybalépése óta a Bíróság ítélkezési gyakorlata a szolgáltatásnyújtás szabadsága tekintetében jelentősen átalakult[7]. Ebben a tekintetben egyértelmű, hogy az EK-Szerződés 49. cikke tiltja a különbségtétel nélkül alkalmazandó olyan intézkedéseket, amelyek alkalmasak a szolgáltatásnyújtás szabadságának megzavarására[8]. Az EK-Szerződés 49. cikkének alkalmazási köre ennélfogva szélesebb a 71/304/EGK irányelv 3. cikkében meghatározottaknál. Elmondhatjuk tehát, hogy a 71/304/EGK irányelv elvesztette létjogosultságát, és ezért a gazdasági szereplők jogainak sérelme nélkül hatályon kívül helyezhető. |130 | A javaslat által érintett területet szabályozó hatályos rendelkezések A Szerződésben történő szabályozáson kívül (nevezetesen a 43. és a 49. cikk) e területet jelenleg a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelv[9], valamint az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv[10] szabályozza. |141 | Összhang az Unió egyéb politikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |219 | Nem alkalmazandó, mivel a gazdasági szereplők jogai és az ajánlatkérők kötelezettségei változatlanok. |A szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat Nem alkalmazandó, mivel: A gazdasági szereplők jogai és az ajánlatkérő hatóságok és szervezetek kötelezettségei változatlanok. |A JAVASLAT JOGI ELEMEI |305 | A javasolt fellépés összefoglalása A javaslat hatályon kívül helyezi a 71/304/EGK irányelvet, amely a közbeszerzésre vonatkozó ítélkezési gyakorlat és jogszabályok fejlődése miatt elavult. |310 | Jogalap A Szerződés 47. cikkének (2) bekezdése, valamint az 55. és a 95. cikke. |329 | A szubszidiaritás elve A javaslat olyan területet érint, amely a Közösség kizárólagos hatáskörébe tartozik. A szubszidiaritás elve ennélfogva nem alkalmazható. |Az arányosság elve A javaslat megfelel az arányosság elvének a következő ok(ok) miatt: |331 | A nem korlátozott időbeli hatállyal rendelkező irányelv hivatalos hatályon kívül helyezése csak jogalkotási aktus elfogadása útján történhet; |332 | a hatályon kívül helyezésnek nincs pénzügyi hatása. |Az eszközök megválasztása |341 | Javasolt eszköz: irányelv. |342 | Más eszközök nem voltak megfelelők a következő okok miatt: A javaslat értelemszerűen a Szerződés ugyanazon rendelkezésein alapszik, mint a hatályon kívül helyezendő irányelv. Ezen jogalapok irányelv alkalmazását teszik kötelezővé. |KÖLTSÉGVETÉSI VONATKOZÁSOK |409 | A javaslat nincs kihatással a Közösség költségvetésére. |TOVÁBBI INFORMÁCIÓK |510 | Jogszabályok egyszerűsítése |511 | A javaslat egyszerűsíti a jogalkotási keretet. |512 | A közösségi vívmányok egy felesleges jogi aktustól szabadulnának meg. |560 | Európai Gazdasági Térség Ez a jogszabálytervezet az EGT-megállapodás hatálya alá tartozó területet érint, és ezért ki kell terjeszteni az Európai Gazdasági Térségre. |1.  2006/0249 (COD)JavaslatAZ EURÓPAI PARLAMENT ÉS A TANÁCS IRÁNYELVEaz építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv hatályon kívül helyezéséről(EGT-vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 47. cikke (2) bekezdésére, valamint 55. és 95. cikkére,tekintettel a Bizottság javaslatára[11],tekintettel az Európai Gazdasági és Szociális Bizottság véleményére[12],tekintettel a Régiók Bizottságának a véleményére[13],a Szerződés 251. cikke[14] szerinti eljárásnak megfelelően,mivel:2.  A közösségi vívmányok naprakésszé tételéről és az egyszerűsítésről szóló közleményében[15] a Bizottság többek között bejelentette, hogy a közösségi vívmányokat felülvizsgálja annak ellenőrzésére, hogy egyszerűsíthető-e például az elavult jogi aktusok hatályon kívül helyezésével.3.  A közbeszerzésre vonatkozó különböző jogi aktusok elfogadása, legutóbb a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelv[16], valamint az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv[17], továbbá a Bíróság ítélkezési gyakorlatának változása, nevezetesen a Säger C-76/90. sz. ügyben 1991. július 25-én hozott ítélet[18] azonos vagy nagyobb védelmet biztosít az építési beruházásra irányuló közbeszerzési szerződésekkel kapcsolatos, a szolgáltatásnyújtás szabadságára vonatkozó korlátozások megszüntetéséről és az építési beruházásra irányuló közbeszerzési szerződéseknek képviseleteken vagy fióktelepeken keresztül eljáró ajánlattevők számára történő odaítéléséről szóló, 1971. július 26-i 71/304/EGK tanácsi irányelv[19] rendelkezései által biztosítottaknál. Ezért a közösségi vívmányoknak a gazdasági szereplők jogainak sérelme nélküli egyszerűsítése érdekében helyénvaló a 71/304/EGK irányelv hatályon kívül helyezése,ELFOGADTA EZT AZ IRÁNYELVET:1. cikkA 71/304/EGK irányelv hatályát veszti.2. cikkÁtültetésA tagállamok hatályba léptetik azokat a törvényi, rendeleti és közigazgatási rendelkezéseket, melyek szükségesek ahhoz, hogy ennek az irányelvnek legkésőbb […]-án/én megfeleljenek. A tagállamok továbbá haladéktalanul eljuttatják a Bizottsághoz az említett rendelkezések szövegét, valamint az említett rendelkezések és az ezen irányelv közötti megfelelést bemutató táblázatot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. E hivatkozás módját a tagállamok határozzák meg.3. cikkEz az irányelv az Európai Unió Hivatalos Lapjában való kihirdetésének napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, […]-án/-én.az Európai Parlament részéről a Tanács részérőlaz elnök az elnök[…] […][pic][pic][pic][pic][pic][pic] [1] COM(2003)71 végleges, 2003.2.11.[2] HL L 185., 1971.08.16.[3] A 2. cikk (2) bekezdésében felsorolt pár kivétellel.[4] 3. cikk (1) bekezdésének a) pontja.[5] 3. cikk (2) bekezdésének b) pontja.[6] A vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelv, valamint az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv (HL L 134., 2004.4.30., 1., illetve 114. o.).[7] Így a Säger C-76/90. sz. ügyben 1991. július 25-én hozott ítéletében (EBHT I-4221.o., indokolás 12. pont) megállapította: „Először is fontos megjegyezni, hogy a Szerződés 59. cikke [jelenleg 49. cikk] nemcsak a szolgáltatásnyújtók állampolgárság szerinti hátrányos megkülönböztetését tiltja, hanem valamennyi korlátozást, még akkor is, ha az ugyanúgy alkalmazandó az adott állam és a más tagállam állampolgárságával rendelkező szolgáltatásnyújtókra is, amennyiben a korlátozás természeténél fogva tiltja vagy akadályozza a más tagállamban letelepedett és ott jogszerűen hasonló szolgáltatást nyújtó szolgáltatásnyújtó tevékenységét.”[8] L. a Gouda C-288/89. sz. ügyben 1991. július 25-én hozott bírósági ítélet (EBHT I-4007.o., 12. és 13. pont).[9] HL L 134., 2004.4.30., 1. o.[10] HL L 134., 2004.4.30., 114. o.[11] HL C […]., […], […]. o.[12] HL C […]., […], […]. o.[13] HL C […]., […], […]. o.[14] HL C […]., […], […]. o.[15] COM(2003)71 végleges, 2003.2.11.[16] HL L 134., 2004.4.30., 1. o.[17] HL L 134., 2004.4.30., 114. o.[18] EBHT I-4221.o.[19] HL L 185., 1971.8.16., 1. o.